Јасминка Петровић

**Бонтон**

У позоришту…

Карте за позориште се купују најмање неколико дана унапред.Куповина карата непосредно пред представу може бити ризична из три разлога:

а)добићете најбоља места по најскупљој цени

б)добићете најлошија места по најскупљој цени

в)нећете добити ништа.

Некада је одлазак у позориште био права свечаност.Мушкарац је облачио смокинг, а његова жена коктел-хаљину.Данас то није случај, осим у појединим „гала“ приликама.Млади чак долазе у фармеркама и излизаним јакнама.Пожељно је доћи у најбољем оделу, под условом да није сувише светло и да није тренерка.

За позориште се користи благ и дискретан парфем.Бити покретна изложба накита уопште није препоручљиво.Шешир се оставља на гардероби.

Кашњење у биоскоп не спада у пристојно понашање, али кашњење на позоришну представу, оперу, балет или концерт спада у озбиљно кршење бонтона.Подићи цео ред да би се дошло до свог места,уз успутно извињавање,поздрављање,саплитање и презнојавање,узнемириће читаву салу, па и глумце на сцени.

Како се понашати у току представе?Као прво и основно,сви ти људи око вас нису дошли да уживају у шуштању ваших кесица са бомбонама и чоколадама,већ у уметничком делу. Осим јела, у току представе није дозвољен ни разговор.Зевање, кијање, кашљање и шмркање такође спадају у листу непожељног понашања у току представе.Излазак пре завршетка представе такође није лепо понашање.Боље би вам било да се опустите и останете на свом седишту до потпуног престанка рада глумаца.Хвала!

**1.**Шта је бонтон?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2**.Где се дешава радња овог одломка?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3**.Наведи десет именица из текста.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4**.Наведи пет придева из текста.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5**.Наведи пет глагола из текста.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6**.Напиши шта је „гала“ прилика.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7**.Шта се облачи у позоришту?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8**.Како се треба понашати у позоришту?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9**. Напиши назив једне позоришне представе.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

